aham mánurabhavaṃ sū́ryaścéti tádidamápyetárhi yá evam védāham bráhmāsmī́ti sá idaṃ sárvam bhavati tásya ha ná devā́ścanā́bhūtyā īśata ātmā hyèṣāṃ sa bhávatyátha yò'nyā́ṃ devátāmupā́ste'nyò'sā́vanyò'hámasmī́ti na sá veda yáthā paśúrevaṃ sá devā́nāṃ yáthā ha vaí bahávaḥ paśávo manuṣyám bhuñjyúrevamékaikaḥ púruṣo devā́nbhunaktyékasminnevá paśā́vādīyámāné'priyam bhavati kímu bahúṣu tásmādeṣāṃ tanná priyam yádetánmanuṣyā̀ vidyuḥ